** Spojená škola Pavla Sabadoša internátna, Duklianska 2, 080 01 Prešov**

**INFORMÁCIE O ÚHRADE CESTOVNÝCH NÁKLADOV NA DOPRAVU DIEŤAŤA alebo ŽIAKA DO ŠKOLY**

Vážení rodičia!

Ministerstvo školstva, vedy, výskumu a športu SR Smernicou č. 22/2021, ktorou sa určuje postup pri prideľovaní príspevku na dopravu s účinnosťou od 28. júna 2021 upravuje postup pri úhrade cestovných nákladov na dopravu dieťaťa alebo žiaka z obce jeho trvalého pobytu do školy a späť:

**Výška príspevku na dopravu na kalendárny rok sa určí na dieťa alebo žiaka, ktorý:**

***a.) nebýva v školskom internáte*** – ako súčin denných cestovných nákladov a počtu dní prítomnosti žiaka v školy,

***b.) býva v školskom internáte*** – ako 2-násobok denných cestovných nákladov do školy z miesta trvalého pobytu

a späť za každý mesiac (t. j. 4 jazdy v mesiaci).

* Dennými cestovnými nákladmi je výška najnižšieho žiackeho zľavneného cestovného v pravidelnej autobusovej doprave.
* Cestovné náklady na dopravu dieťaťa alebo žiaka z obce jeho trvalého pobytu do školy a späť uhrádza zákonnému zástupcovi žiaka **mesačne škola**, ktorú žiak navštevuje, ak zriaďovateľ nezabezpečí dopravu žiaka inak.
* Cestovné náklady na dopravu dieťaťa alebo žiaka z obce jeho trvalého pobytu do školy a späť sa preukazujú cestovnými lístkami.

**Cestovné lístky:**

***a.)* *PREDKLADÁ*** zákonný zástupca dieťaťa alebo žiaka, ktorého dieťa **má možnosť dochádzať do školy vlakom aj autobusom,**

***b.)* *NEPREDKLADÁ*** zákonný zástupca dieťaťa alebo žiaka:

* ktorý, **má možnosť dochádzať do školy len autobusom,** alebo
* ktorého **zdravotný stav neumožňuje jeho prepravu hromadnou dopravou** za obdobie trvania takého zdr. stavu; - namiesto nich predkladá potvrdenie pediatra, ktorý dieťati alebo žiakovi poskytuje všeobecnú ambulantnú starostlivosť pre deti a dorast.

(Potvrdenie musí byť lekárom vystavené v mesiaci september 2022 s uvedením obdobia – t. j.

„*Potvrdenie platí na školský rok 2022/2023“* !!! ).

Cestovné lístky je vždy potrebné nalepiť na hárok papiera a odovzdať škole ihneď po ukončení kalendárneho mesiaca, za ktorý lístky predkladáte!

V Prešove dňa 12. júna 2022

Vybavuje:

Ing. Ľuba Vongrejová, asistentka riaditeľa